Hans Asperger

Johann "Hans" Friedrich Karl Asperger (* 18. február 1906† 21. október 1980) bol rakúsky pediater, medicínsky teoretik a profesor medicíny. Bol objaviteľom tzv. Aspergerovho syndrómu, ale význam tohto objavu bol uznaný až po jeho smrti.

Život 
V literatúre sa uvádza, že sa Hans Asperger narodil v roku 1906 v rakúskom Hausbrunne. Ale matrika narodených v Hausbrunne v roku 1906 dieťa zhodného priezviska a mena neuvádza. Niektoré zdroje uvádzajú, že sa narodil vo Viedni alebo „neďaleko Viedne“.

Bol najstarší z troch chlapcov a od detstva mal problémy nájsť si priateľov. Bol považovaný za osamelé, neprístupné dieťa. Bol jazykovo nadaný; obzvlášť sa zaujímal o rakúskeho básnika Franza Grillparzera, ktorého poéziu často recitoval svojim spolužiakom. Rád sa sám citoval a často sa odvolal na seba z perspektívy tretej osoby.

Štúdium medicíny ukončil vo Viedni v roku 1931 a od roku 1932 pracoval na univerzitnej detskej klinike vo Viedni. V roku 1934 prešiel na univerzitnú kliniku Lipskej univerzity, kde sa zaujímal predovšetkým o „psychicky abnormálne“ deti. Svoje prvé vedecké výsledky publikoval v roku 1943. V roku 1944 nastúpil na Viedenskú univerzitu ako šéf katedry pediatrie, o dva roky neskôr sa stal riaditeľom tamojšej detskej kliniky.

V roku 1935 sa oženil a mal päť detí.

Bol profesorom na detskej klinike univerzity v Innsbrucku (1957) a od roku 1964 viedol detskú dedinku SOS v Hinterbrühle.

Dielo 
 Das psychisch abnorme Kind. In: Wiener klinische Wochenschrift, 51 1938, S. 1314-1317
 Die „Autistischen Psychopathen“ im Kindesalter. In: Archiv für Psychiatrie und Nervenkrankheiten 117 (1944) 73-136
 Die medizinischen Grundlagen der Heilpädagogik, in: Mitschrift für Kinderheilkunde. Band 99, Wien 1950, S. 105-107
 Heilpädagogik. Wien 1952
 Erlebtes Leben, Fünfzig Jahre Pädiatrie, In: Pädiatrie und Pädiologie, 12 1977, S. 214-223

Referencie 

Rakúski pediatri
Absolventi Viedenskej univerzity
Osobnosti z Viedne
Rakúski vysokoškolskí pedagógovia
Vyučujúci na Viedenskej univerzite